Foto: AFP/Getty Images Venesuela prezidenti Nikolas Maduro AQSh yetakchisi Donald Tramp bilan uchrashuvga tayyorligini bildirdi. Bu haqda Interfaks xabar berdi. "Albatta ha", - deb javob qaytardi Maduro "Rossiya-24" telekanali jurnalistining Tramp bilan yuzma-yuz muloqotga tayyor ekanligi to‘g‘risidagi savoliga. Maduroning qayd etishicha, "agarda AQSh prezidenti Donald Tramp Barak Obamadan meros qolgan Venesuelaga qarshi urush olib borishdek xato siyosatni to‘g‘rilasa", u muzokaralar jarayoniga tayyor bo‘ladi. Avvalroq Kolumbiya prezidenti Ivan Duke Venesuela prezidenti Nikolas Maduro hukmronligiga chek qo‘yishga chaqirgandi.